{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt ključnih elemenata Poziva na dostavu projektnih prijedloga ITU -Razvoj turističke infrastrukture na urbanom području grada Požege "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRO OPAČAK"," ","Predmet: Uključivanje pristupačnosti za gluhe osobe u Nacrt ključnih elemenata Poziva ITU – razvoj turističke infrastrukture\n\n\n\n\nPoštovani,\n\n\n\n\npovodom Nacrta ključnih elemenata Poziva „Razvoj turističke infrastrukture na urbanom području grada Požege“, želimo istaknuti važnost osiguravanja pristupačnosti za gluhe i nagluhe osobe u svim budućim projektnim prijedlozima.\n\n\n\n\nPredlažemo da se u okviru poziva:\n 1. Uvede kriterij pristupačnosti – kako bi turistička infrastruktura, kulturni i informacijski sadržaji bili prilagođeni i osobama s oštećenjem sluha.\n 2. Osigura obvezna upotreba vizualnih i tekstualnih informacija (npr. informativne ploče, digitalni info-pultovi s titlovima i vizualnim signalima).\n 3. Potakne korištenje video materijala sa znakovnim jezikom i titlovima u prezentaciji turističke ponude.\n 4. U suradnji s udrugama gluhih osoba razviju smjernice koje bi projektni prijavitelji trebali slijediti kako bi infrastruktura i usluge bile inkluzivne.\n\n\n\n\nOvakve mjere ne samo da osiguravaju poštivanje prava osoba s invaliditetom (u skladu s Konvencijom UN-a o pravima osoba s invaliditetom i nacionalnim zakonodavstvom), nego i doprinose većoj atraktivnosti i konkurentnosti turističke ponude Požege na domaćem i međunarodnom tržištu.\n\n\n\n\nS poštovanjem,\nMiro","Primljeno na znanje","Uputama za prijavitelje jasno su definirani kriteriji prihvatljivosti u pogledu osiguravanja pristupačnosti osobama s invaliditetom te obveza usklađenosti sa zakonskim propisima i zahtjevima što obuhvaća i usklađenost s Poveljom Europske unije o temeljnim pravima te s Konvencijom Ujedinjenih naroda o pravima osoba s invaliditetom. U sklopu kriterija prihvatljivosti, prijavitelj je dužan osigurati uklanjanje arhitektonskih barijera odnosno osigurati pristupačnost građevina osobama s invaliditetom i smanjene pokretljivosti u skladu s Tehničkim propisom o osiguranju pristupačnosti građevina osobama s invaliditetom i smanjene pokretljivosti (NN 12/23) odnosno Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13), ovisno o namjeni građevine. Time će se ujedno osigurati i neutralan utjecaj u smislu pristupa i korištenja usluga za osobe s invaliditetom.\nUkoliko projekt sadrži dodatne aktivnosti uz propisano poštivanje zakonskih odredbi, tada projekt aktivno promiče horizontalne politike EU. Aktivno promicanje horizontalnih načela vrednuje se u okviru ocjenjivanja kvalitete projektnih prijedloga. Mjere/aktivnosti koje osiguravaju pristupačnost te promiču horizontalna načela iznad zakonski propisane obveze bit će vrednovane dodatnim bodovima. Na taj će način projekti koji osiguraju veću inkluzivnost i pristupačnost imati prednost u postupku odabira. \nPrimjeri mjera/aktivnosti za promicanje pristupačnosti osobama s invaliditetom predstavljaju sastavni dio Uputa za prijavitelje (poglavlje 2.5. Horizontalna načela) među kojima se nalaze i aktivnosti koje se odnose na povećanje pristupačnosti infrastrukture gluhim osobama. Aktivnosti koje su dostavljene u ovom komentaru razmotrit ćemo, s ciljem dodavanja u tekst poziva u popisu primjera mjera/aktivnosti za promicanje pristupačnosti."]